system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Comitatul Nógrád.
assistant
Comitatul Nógrád, cunoscut și ca Varmeghia Nógrád (în , în , în , în ), a fost o unitate administrativă a Regatului Ungariei din secolul XI și până în 1920. Teritoriul său se află actualmente în sudul Slovaciei și în nordul Ungariei. Numele Novohrad este încă utilizat în Slovacia ca o desemnare informală a teritoriului corespondent. Acest nume vine de la fostul castel Nógrád (Novohrad), aflat în prezent pe teritoriul Ungariei.

Capitala comitatului a fost orașul Balassagyarmat (în , în ), cu excepția secolului al XVIII-lea, când capitala a fost la Lučenec (în , în ).

Geografie 
Comitatul Nógrád se învecina la vest cu Comitatul Hont, la nord cu Comitatul Zvolen (Zólyom), la est cu comitatele Gömör-Kishont (Gemer-Malohont) și Heves și la sud cu Comitatul Pest-Pilis-Solt-Kiskun. El era situat aproximativ de-a lungul liniei care unea localitățile Poltár, Losonc (azi Lučenec), Szécsény și Vác. Râul Ipeľ/Ipoly curgea pe teritoriul comitatului. Suprafața comitatului în 1910 era de 4.133 km², incluzând suprafețele de apă.

Istorie 
Comitatul Nógrád este unul dintre cele mai vechi comitate din Regatul Ungariei, el fiind atestat încă din secolul XI. El a fost stăpânit de Imperiul Otoman, între anii 1541-1595 și 1605-1686, ca parte a Provinciei Budin și a Provinciei Egri. În secolul al XVIII-lea, capitala comitatului a fost stabilită remporar la Lučenec (în , în ), astăzi în Slovacia.

La sfârșitul Primului Război Mondial, partea comitatului Nógrád aflată la nord de râul Ipeľ/Ipoly a devenit parte componentă a noului stat Cehoslovacia (ca regiunea Novohrad), aceste modificări de granițe fiind recunoscute prin Tratatul de la Trianon (1920). Partea de sud a rămas pe teritoriul Ungariei. Ca urmare a prevederilor controversate ale Primului arbitraj de la Viena (noiembrie 1938), jumătatea de nord a regiunii Novohrad a intrat sub control maghiar. După al doilea război mondial,  au fost restaurate granițele stabilite în urma Tratatului de la Trianon. În 1993, Cehoslovacia s-a dizolvat și regiunea Novohrad a devenit parte a Slovaciei independente. Din 1996, aceasta face parte din regiunea Banská Bystrica a Slovaciei.

Partea ungară a fostului comitat Nógrád a fuzionat cu partea ungară a fostului comitat Hont și a format comitatul Nógrád-Hont. Între 1939 și 1945, acesta a fost unit cu jumătatea ocupată a părții slovace a fostului comitat Nógrád. Începând din 1950, partea ungară a fostului comitat Nógrád, împreună cu o mică parte a fostului comitat Hont, a format județul Nógrád.

Demografie 
În 1910, populația comitatului era de 261.517 locuitori, dintre care: 
 Maghiari -- 197.670 (75,58%)
 Slovaci -- 58.337 (22,30%)
 Germani -- 3.143 (1,20%)

Subdiviziuni 
 

La începutul secolului 20, subdiviziunile comitatului Nógrád (Novohrad) erau următoarele:

Orașele Lučenec și Halič se află în prezent în Slovacia; restul se află pe teritoriul Ungariei.

Comitate istorice ale Ungariei